คณะรัฐมนตรี เห็นชอบหลักการโครงการพัฒนาที่ดินส่วนขยายศูนย์ราชการเฉลิมพระเกียรติ 80 พรรษา 5 ธันวาคม 2550
คณะรัฐมนตรี เห็นชอบหลักการโครงการพัฒนาที่ดินส่วนขยายศูนย์ราชการเฉลิมพระเกียรติ 80 พรรษา 5 ธันวาคม 2550 

นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงผลการประชุมคณะรัฐมนตรี ว่าที่ประชุมเห็นชอบหลักการเบื้องต้นในโครงการพัฒนาที่ดินส่วนขยายศูนย์ราชการเฉลิมพระเกียรติ 80 พรรษา 5 ธันวาคม 2550 พื้นที่โซน C ของบริษัทธนารักษ์พัฒนาสินทรัพย์จำกัด (ธพส.)ตามที่กระทรวงการคลังเสนอในกรอบวงเงินลงทุนรวม 3 หมื่นล้านบาท ซึ่งให้กระทรวงการคลังรับไปพิจารณาแหล่งเงินทุนและวิธีระดมทุนที่เหมาะสม รวมทั้งเปรียบเทียบข้อดีและข้อเสียของแต่ละวิธีให้มีความชัดเจน โดยคำนึงถึงต้นทุนทางการเงินและความเหมาะสมคุ้มค่า ต่อจากนี้ ได้มอบหมายให้กระทรวงที่เกี่ยวข้องนำไปพิจารณาในส่วนที่ตนเองรับผิดชอบ 
นายกรัฐมนตรี ได้สั่งการให้พิจารณาถึงอาคารสถานที่เพื่อให้มีความสะดวกแก่ประชาชนโดยเฉพาะพื้นที่จอดรถและพื้นที่การจราจรที่มีความติดขัด ขอให้จัดสรรพื้นที่ให้มีความสะดวกต่อคนทุกกลุ่ม พร้อมออกแบบให้สอดคล้องกับการปฏิบัติงานในอนาคต มุ่งเน้นการใช้ดิจิทัลและแนวคิด Future innovation officer ออกแบบเพื่อการประหยัดพลังงานอย่างยั่งยืน